MUNICIPIUL  CRAIOVA  

CONSILIUL LOCAL AL MUNICIPIULUI CRAIOVA            

   HOTĂRÂREA  NR. 82
privind aprobarea raportului de evaluare având ca obiect stabilirea preţului de vanzare, prin licitaţie publică, a construcţiei, precum şi cuantumul prestaţiei titularului dreptului de superficie, cu titlu oneros, asupra terenului aferent acesteia, situate în municipiul Craiova, str.Olteţ, nr.23
            Consiliul Local al Municipiului Craiova, întrunit în şedinţa ordinară din data de 26.02.2026;
            Având în vedere referatul de aprobare nr.45549/2026, raportul nr.47447/2026 al Direcţiei Patrimoniu și raportul de avizare nr. 57276/2026 al Direcției Juridice, Asistență de Specialitate și Contencios Administrativ prin care se propune aprobarea raportului de evaluare având ca obiect stabilirea preţului de vanzare, prin licitaţie publică, a construcţiei, precum şi cuantumul prestaţiei titularului dreptului de superficie, cu titlu oneros, asupra terenului aferent acesteia, situate în municipiul Craiova, str.Olteţ, nr.23 și avizele nr.3/2026 al Comisiei I - Buget Finanţe, Studii, Prognoze şi Administrarea Domeniului, nr.3/2026 al Comisiei III -Servicii Publice, Liberã Iniţiativã şi Relaţii Internaţionale și nr.5/2026 al Comisiei V- Juridică, Administraţie Publică şi Drepturi Cetăţeneşti;    
             În conformitate cu prevederile art.1650 şi art.1660 din Codul Civil;
  Potrivit Hotărârii Consiliului Local al Municipiului Craiova nr.41/2026 referitoare la vânzarea, prin licitaţie publică şi constituirea dreptului de superficie cu titlu oneros, în favoarea câştigătorului licitaţiei, a bunului care aparţine domeniului privat al municipiului Craiova, situat în  str. Olteţ, nr.23;
 În temeiul art.108, art.129 alin.2 lit.c, coroborat cu alin.6 lit.b, art.139 alin.3 lit.g, art.154 alin.1 și art.196 alin.1 lit.a din Ordonanţa de Urgenţă a Guvernului nr.57/2019 privind Codul administrativ, cu modificările și completările ulterioare; 

HOTĂRĂŞTE: 

Art.1. (1) Se aprobă raportul de evaluare având ca obiect preţul de pornire al negocierii vânzării, de către municipiul Craiova, a imobilului-construcţie, cu suprafaţa construită desfăşurată de 245 mp., situat în municipiul Craiova, str. Olteţ nr.23, în cuantum de 155.197 lei, echivalent a 30.465 euro, precum şi stabilirea cuantumului prestaţiei titularului dreptului de superficie, cu titlu oneros, asupra terenului în suprafaţă de 492 mp. din acte şi 412 mp. din măsurători, în cuantum de 10,86 lei/mp/lună, echivalent 2,13 euro/mp/lună, conform anexei care face parte integrantă din prezenta hotărâre.
            (2) Valorile prevăzute la alin.(1), nu includ TVA.
Art.2. Primarul Municipiului Craiova, prin aparatul de specialitate: Serviciul Administraţie Publică Locală și Relaţii cu Consiliul Local şi Direcţia Patrimoniu vor aduce la îndeplinire prevederile prezentei hotărâri.

